***ДОКЛАД***

***ЗА ДЕЙНОСТТА НА НЧ”ИВАН ВАЗОВ 1911” С. БЪРЗИЯ***

***ЗА 2019Г.***

НЧ „Иван Вазов 1911” е център на културно-просветна дейност. Въпреки трудностите читалището се стреми да се развива като съвременен ефективен център за удоволетворяване потребностите на населението.

Спазвайки нормативните документи трябва да направим равносметка за дейността си.

Основни дейности в работата на читалището са:

* Библиотечна
* Културно-масова
* Художествена самодейност

Библиотеката при читалището обслужва местното население и учениците.

Библиотеката разполага с компютри и принтер, които дават възможност за копиране и принтиране на справки и материали от библиотеката.

През 2019г. фондация „Възраждане на българските села” дари на библиотеката ни още 4 броя компютри с инсталирани на тях игри и сайта „Уча се”, който е в помощ на учениците и се ползва безплатно.

Голям интерес представляват и игрите, което доведе до значително нарастване броя на посетителите.

Посещенията в библиотеката за отчетната година са 423, като от тях 203 са до 14 години.

Библиотечния фонд наброява 9036 бр. книги.

Набавените през 2019г. са 348, от които 14 закупени и 334 от дарения.

Заетите библиотечни документи са 130, а читателите 37.

Друго от дейността на библиотеката е отбелязването на годишнини и паметни дати.По един или друг начин читалищния персонал се стреми по-значимите събития и годишнини да бъдат отбелязани- с изложба на фото-материали, беседи и открити уроци с ученици или презентации.

Пример е седмицата на четенето, в която ученици посещават библиотеката и се провежда състезание за най-бързо и най-изразително четене на непознат текст.

За седмица на детската книга секретаря посещава ДГ, за да чете приказки на децата, а те облечени като приказни герои пресъздават самата приказка.

При открити уроци на учениците пускаме видео уроци по определен предмет, чрез сайта „Уча се”.

Библиотеката разполага и с образователни игри дарени от Василиса Иванова, пъзели и книжки за оцветяване за по-малките посетители.

Друго от дейността на библиотеката е изработването на мартеници, картички за осми март и рисунки и украси за Великден.Всяка година Баба Марта в лицето на секретарката посещава ДГ, където е топло посрещната от децата, а тя ги дарява с мартеници.

В читалището се организират и тържества по повод празници като:

* „Бабин ден”- задължително се пресъздава ритуала „Къпане на бебе”.Празника е общоселски и продължава с празничен обяд.
* „Трифон зарезан” – ритуално зарязване на лоза, конкурс за най-хубаво вино и общоселско веселие.
* 3-ти март – за празника читалището организира литературно-музикална програма и поднасяне на цветя пред паметника.
* 8-ми март – през 2019г читалището осигури цветя и ръчно изработени картички, които бяха раздадени на тържеството организирано от ръководството ПК.
* „Великден”- на сцената съвместно с ПГ към ПК и деца от училището пресъздадохме „Лазаруване” и в празника се включиха и ТС „Бързия”.
* „Богородица в Бързия” –през 2019г. участие взеха 16 групи или 212 участника. Раздаден бе вече традиционния курбан, а за първа година се подреди изложба-базар от „Сръчните ръце на Бързийчани”, където се показаха от домашно приготвените сладко, сирене,питки и сладкиши до ръчно изработените сребърни накити и народни носии.
* „Ден на християнското семейство”- от години не пропускаме този християнски празник.Веселието също е общоселско, с участие на деца и ПГ към ПК.На този празник присъстват кмета и отец Евгени, които също поздравяват присъстващите.

Читалището винаги се стреми да задоволява интересите на малки и големи.На разположение са тенис маса и билярд, а също така предоставя и помещения за провеждане на всякакъв вид мероприятия.

Към момента има два танцови състава.

Материалната база е сравнително добра.От фондация „Възраждане на българските села” ни дариха маси и столове за компютрите.

Във фоаето и един от салоните са подменени осветителните тела и са закупени щори.Средствата са от бюджета на читалището.

Изготвил :

Галя Поплалова - секретар